Jeg kan næsten ikke beskrive hvor dårligt min far og især jeg blev behandlet i Elgiganten (Århus Tilst), men skal nok forsøge: 

Elgiganten kører pt. en kampagne (rentrifrit, gebyrfrit, fordelt over x antal måneder) og denne aftale syntes min far og jeg lød rigtig fornuftig og valgte derfor at tage i Elgiganten og gå amok med at købe nye ting! 

Da vi kommer der ud, finder vi først ting for et par tusinde kroner, herefter går jeg op for at se på et nyt TV. Jeg finder så det tv jeg gerne vil have, og fortæller så sælgeren (den ansvarlige i TV afdelingen) at jeg gerne vil købe dette TV, men at det på nettet står til ca. 2000,- kr mindre. Sælgeren forklarer herefter at dette er en Internetpris og at han ikke kan matche denne, MEN at hvis jeg køber hans demo model, som har stået fremme og har været tændt rigtig længe, vil han gerne give mig en rabat på et beløb der svarer til internetprisen. Dette takker jeg så ja til og de får de pakket ind osv.

Efter det går vi ned for at købe nyt køle/fryse skab til min far, og bliver betjent af en ung herre (<Peronlig data fjernet>), som for solgt os et køleskab, strygejern & en stor harddisk. 

På dette tidspunkt har vi brugt ca. 1,5 time i forrentingen, da vi skulle vente længe på sælgerne, og vi havde jo også brugt tid på at kører frem og tilbage. 

Da jeg så ville betale, for jeg at vide at jeg ikke kan få TV'et til den pris som sælgeren har solgt mig det til, da jeg vil benytte deres Kampagne (WHAT)! Jeg siger jo selvfølgelig at det ikke kan passe, da sælgeren jo har solgt mig dette TV. 

Så vælger den først flabede og uforskammet person at træde i karakter, og han fortæller mig så at "jeg kan jo ikke forvente at de vil betale mine renter for mig og samtiddig give mig rabat!" - og jeg vælger at svare ham, at det kan de vel, når de har solgt mig en vare til en pris, pga. det er en demo model og der altså kører en kampagne, hvor de tilbyder at dele betalingen ud. Dette har altså intet at gøre med at betale mine renter. 

Herefter følger de mig op til den ansvarlige for TV afdelingen, som har solgt mig TV'et. Han siger så til mig at "det var da dumt du ikke har sagt at du ville benytte deres Finans Kampagne, så kunne jeg jo have sagt til dig med det samme at du skulle betale fuld pris"! Ja undskyld meget at jeg vælger at få lidt rabat fordi det er en brugt demo model? Ja undskyld mig meget at jeg forholder mig til den kampagne i kører (som jeg iøvrigt har læst HELT til bunds og der står INTET om at man ikke kan købe varer med rabat). 

Det værste ved dette besøg er den ubehøvlede måde jeg bliver behandlet på af 2 medarbejdere (TV ansvarlige og en Manager af en art). De taler simpelthen så uforskammet og ubehageligt ned til mig og får det til at se ud som om at jeg er en idiot. Selv om jeg på intet tidspunkt har gjort noget forkert. Det er tydeligt at se at den kvindelige sælger og sælgeren <Personlig data fjernet>, er i forståelse med mig, men desværre intet kan gøre. UBEHAGELIGT på alle måder!

Jeg forlader butikken og Elgiganten mister et salg på ca. 15.000,-, men skaber til gengæld en sindsygt dårlig relation til mig,  som er så træt af denne oplevelse at jeg nu for evigt vil tale dårligt om Elgiganten! Og gerne blogge omkring hvor dårligt et sted Elgiganten Tilst er, i håbet om at jeg kan redde andre for at stå og blive snakket ned til, og bliver sat i en urimelig situation. 

Peace!